Симеон Димитров
Пъстра черга

chitanka.info

Пълна е поляната с цветя —

жълти, сини, бели и червени.

Преминавам весело през тях

и се чудя от кои да взема.

Ще откъсна бели — като сняг.

Сини по-добре — като небето.

Или жълти? Може би от тях —

като слънце да горят в ръцете.

Цялата поляна е венче

с бяло, жълто, розово и синьо.

О, разбирам баба как тъче

пъстрите си черги посред зима!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.